2018 m. lapkričio 15 d. Bendrojo Teismo (penktoji kolegija) sprendimasMabrouk / Taryba
(Byla T‑216/17)
„Bendra užsienio ir saugumo politika – Ribojamosios priemonės, taikytinos tam tikriems asmenims ir subjektams atsižvelgiant į padėtį Tunise – Priemonės, taikomos asmenims, atsakingiems už valstybės lėšų pasisavinimą, ir su jais susijusiems asmenims ir subjektams – Lėšų įšaldymas – Asmenų, subjektų ir įstaigų, kurių lėšos įšaldytos, sąrašas – Ieškovo pavardės palikimas sąraše – Nepakankamas faktinis pagrindas – Akivaizdi vertinimo klaida – Teisės klaida – Gero administravimo principas – Protingas terminas“
1.      Bendra užsienio ir saugumo politika – Ribojamosios priemonės, taikytinos tam tikriems asmenims ir subjektams atsižvelgiant į padėtį Tunise – Asmenų, susijusių su valstybės lėšų pasisavinimu, ir su jais susijusių fizinių ar juridinių asmenų, subjektų ar organizacijų lėšų įšaldymas – Už valstybės lėšų pasisavinimą atsakingas asmuo – Sąvoka – Platus aiškinimas
(Tarybos sprendimo 2011/72/BUSP antra konstatuojamoji dalis ir 1 straipsnio 1 dalis bei Tarybos sprendimo 2011/172/PBUSP 1 straipsnio 1 dalis)
(žr. 27, 28, 30 punktus)
2.      Bendra užsienio ir saugumo politika – Ribojamosios priemonės, taikytinos tam tikriems asmenims ir subjektams atsižvelgiant į padėtį Tunise – Asmenų, susijusių su valstybės lėšų pasisavinimu, ir su jais susijusių fizinių ar juridinių asmenų, subjektų ar organizacijų lėšų įšaldymas – Šių priemonių pobūdis – Grynai apsaugos priemonės – Baudžiamojo pobūdžio nebuvimas
(Tarybos sprendimo 2011/72/BUSP pirma ir antra konstatuojamosios dalys bei 1 straipsnio 1 dalis)
(žr. 29, 57, 61–64 punktus)
3.      Europos Sąjunga – Teismo vykdoma institucijų aktų teisėtumo kontrolė – Ribojamosios priemonės, taikytinos tam tikriems asmenims ir subjektams atsižvelgiant į padėtį Tunise – Asmenų, susijusių su valstybės lėšų pasisavinimu, ir su jais susijusių fizinių ar juridinių asmenų, subjektų ar organizacijų lėšų įšaldymas – Kontrolės apimtis – Priemonės pagrįstumo įrodymas – Tarybos pareiga nuolat tikrinti trečiosios šalies valdžios institucijų pateiktus įrodymus – Nebuvimas
(Tarybos sprendimo 2011/72/BUSP 1 straipsnio 1 dalis)
(žr. 31, 32 punktus)
4.      Europos Sąjunga – Teismo vykdoma institucijų aktų teisėtumo kontrolė – Ribojamosios priemonės, taikytinos tam tikriems asmenims ir subjektams atsižvelgiant į padėtį Tunise – Asmenų, susijusių su valstybės lėšų pasisavinimu, ir su jais susijusių fizinių ar juridinių asmenų, subjektų ar organizacijų lėšų įšaldymas – Kontrolės apimtis – Priemonės pagrįstumo įrodymas – Tarybos pareiga įvertinti būtinybę prašyti nacionalinių valdžios institucijų suteikti papildomos informacijos arba įrodymų – Apimtis
(Europos Sąjungos pagrindinių teisių chartijos 41 straipsnis; Tarybos sprendimas 2011/72/BUSP)
(žr. 33, 34, 42, 43 ir 127 punktus)
5.      Bendra užsienio ir saugumo politika – Ribojamosios priemonės, taikytinos tam tikriems asmenims ir subjektams atsižvelgiant į padėtį Tunise – Asmenų, susijusių su valstybės lėšų pasisavinimu, ir su jais susijusių fizinių ar juridinių asmenų, subjektų ar organizacijų lėšų įšaldymas – Tiesės į darbą ir teisės į nuosavybę pažeidimas – Nebuvimas
(Europos Sąjungos pagrindinių teisių chartijos 15 straipsnio 1 ir 2 dalys bei 17 straipsnis; Tarybos sprendimas (BUSP) 2017/153)
(žr. 94–113, 117–121 punktus)
Dalykas
SESV 263 straipsniu grindžiamas ieškinys, kuriuo prašoma panaikinti 2017 m. sausio 27 d. Tarybos sprendimą (BUSP) 2017/153, kuriuo iš dalies keičiamas Sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise (OL L 23, 2017, p. 19) ir 2018 m. sausio 29 d. Tarybos sprendimą (BUSP) 2018/141, kuriuo iš dalies keičiamas Sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise (OL L 25, 2018, p. 38), kiek šie sprendimai susiję su ieškovu.
Rezoliucinė dalis
1.
Atmesti ieškinį.
2.
Mohamed Marouen Ben Ali Ben Mohamed Mabrouk padengia savo ir Europos Sąjungos Tarybos bei Europos Komisijos patirtas bylinėjimosi išlaidas.